Diari Oficial de la Generalitat Valenciana


Sumari del DOGV 3620, del 08-11-1999 (1999/9371)

DECRET 204/1999, de 3 de novembre, del Govern Valencià, pel qual es modifica el Decret 27/1999, de 16 de febrer, pel qual s'atribueixen competències en matèria d'infraccions en l'ordre social i de prevenció de riscos laborals a distints òrgans de la Conselleria d'Ocupació, Indústria i Comerç.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/11/03/204/dof/vci/html**

### Dades del document

Número de DOGV
:   3620

Data del DOGV
:   08-11-1999

Secció del DOGV
:   I. DISPOSICIONS GENERALS

Número del document
:   1999/9371


Data del document
:   03-11-1999

Organisme emissor
:   Conselleria d'Ocupació

Tipus de document
:   Decret

Anàlisi jurídica

 Descriptors 

:   * Conselleria Ocupació
    * competència administrativa
    * legislació
    * seguretat en el treball
    * administració regional
    * delegació de poders
    * infracció

DECRET 204/1999, de 3 de novembre, del Govern Valencià, pel qual es modifica el Decret 27/1999, de 16 de febrer, pel qual s'atribueixen competències en matèria d'infraccions en l'ordre social i de prevenció de riscos laborals a distints òrgans de la Conselleria d'Ocupació, Indústria i Comerç. [1999/X9371]
  
Mitjançant el Decret 27/1999, de 16 de febrer, el Govern Valencià va atribuir competències en matèria d'infraccions en l'ordre social i de prevenció de riscos laborals a distints òrgans de la Conselleria d'Ocupació, Indústria i Comerç.
  
Per mitjà del Decret 80/1999, de 23 de juliol, del Govern Valencià, s'ha procedit a la creació de la Conselleria d'Ocupació, i se li han assignat mitjançant el Decret 13/1999, de 30 de juliol, del president de la Generalitat Valenciana, les competències en les matèries de treball i prevenció de riscs laborals, foment de l'ocupació i de l'economia social, formació professional ocupacional i contínua i intermediació entre l'oferta i la demanda laboral.
  
El vigent Reglament Orgànic i Funcional de la Conselleria d'Ocupació, aprovat pel Decret 92/1999, de 30 de juliol, estableix en el títol III l'estructura bàsica dels serveis territorials, i hauran d'ajustar-se a aquesta diverses normes referides a atribució de funcions, i de manera molt específica les referides a competències sancionadores, on les exigències de seguretat jurídica adquireixen especial rellevància.
  
En virtut d'això i de conformitat amb el que s'ha disposat en els articles 35 i 70 de la Llei 5/1983, de 30 de desembre, de Govern Valencià, a proposta del conseller d'Ocupació, i després de la deliberació prèvia del Govern Valencià, en la reunió del dia 3 de novembre de 1999,
  
DECRETE
  
Article únic
  
Es modifica l'apartat a) dels articles 1, 2 i 3 del Decret 27/1999, de 16 de febrer, del Govern Valencià, pel qual s'atribueixen competències en matèria d'infraccions en l'ordre social i prevenció de riscos laborals a distints òrgans de la Conselleria d'Ocupació, Indústria i Comerç, i s'atribueixen al director territorial d'Ocupació les funcions que aquests preceptes atribueixen al cap de l'Àrea Territorial de Treball i al cap del Servei Territorial d'Intermediació Laboral.
  
DISPOSICIÓ TRANSITÒRIA
  
El present decret s'aplicarà als procediments sancionadors la iniciació dels quals tinga lloc després de l'entrada en vigor del present decret.
  
DISPOSICIÓ FINAL
  
El present decret entrarà en vigor el dia de la seua publicació en el Diari Oficial de la Generalitat Valenciana.
  
València, 3 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació,


Còpia Permalink ELI